Downloaded from YTS.MX
Official YIFY movies site: YTS.MX
Живеем в компютърно програмирана реалност.
Получаваме доказателство за това, когато някоя променлива се смени,
а в реалността ни настъпи изменение.
Ако този свят ви се струва гаден, трябва да видите останалите.
Когато Филип К. Дик казва,
че целият свят е компютърна програма,
а ние живеем в симулация,
именитият автор на научна фантастика изпреварва сценария
на една от най-влиятелните саги за последните 20 г.
"Матрицата".
Междувременно реалността е застигнала пророчеството.
Технологиите са се превърнали в продължение на човека.
Живеем втори живот във виртуалния свят чрез аватарите си.
А самият термин "матрица" е навлязъл в речника ни.
Изниква въпросът не живеем ли вече в матрицата.
С четирите си филма "Матрицата" вече не е само феномен в киното,
а се превръща в културен и социален такъв.
Четирилогията улавя по уникален начин
предизвикателствата на цифровия свят.
Тя дори формира едно ново поколение - нашето.
Едно свързано, хибридно поколение,
което не спира да поставя под въпрос реалността
до степен на парадокс.
МАТРИЦАТА: ПОКОЛЕНИЕ
Ние сме децата на 80-те.
Израснали сме с телевизията и първите видеоигри.
Без мобилни телефони и интернет.
Като тийнейджъри много от нас се отдадоха
на меланхоличния гръндж на "Нирвана"
или на злобата на Rage Against The Machine,
бунтарски банди, критикуващи американския начин на живот.
Затова "Матрицата" е посрещната с недоверие.
Полиция! Стой на място! Горе ръцете!
Очакванията са за безмозъчен екшън филм,
поредния блокбъстър с много ефекти.
Вместо това зрителите откриват един енигматичен филм.
Всеки го интерпретира по свой начин на излизане от салона.
Точно както Нео, зрителите се питат какво им се е случило.
Филмът представлява естетически шок, който провокира въпроси.
Освен това използва модерна музика, което се харесва.
Когато излиза през март 1999 г.,
хората се боят от огромен компютърен срив.
Така нареченият "Проблем 2000" застрашава планетата с апокалипсис
само защото компютрите са неспособни да преминат в новото хилядолетие.
Въпреки че сривът не се случва, а машините не поробват човечеството,
за първи път технологиите имат способността
да изхвърлят от строя реалността на глобално ниво.
Световните лидери се събират в ООН за спешно заседание
"Матрицата" е режисирана от дуото Уашовски.
Филмът представя дистопия, в която изкуственият интелект
отглежда хора, за да събере тяхната енергия.
Машините пазят мира сред хората в Матрицата
благодарение на симулирана реалност, илюзия.
Замрази.
Група бунтовници, затворени в свят на руини, се опълчва на системата,
като хаква виртуалния свят, за да си върне контрола над реалността.
Вътре сме.
Историята проследява пробуждането на Нео, въплътен от Киану Рийвс.
Нео е хакер.
Неговият духовен водач Морфей го изправя пред труден избор.
Да се осъмни или не в това, което досега му е представяно за истина.
Ако вземеш синьото хапче, историята приключва.
Събуждаш се в леглото си и вярваш в каквото си поискаш.
Ако вземеш червеното хапче, оставаш в Страната на чудесата
и аз ще ти покажа колко е дълбока заешката дупка.
Но запомни, предлагам ти само истината. Нищо повече.
И това не е реално? - Какво е "реално"?
Как определяш "реалното"?
Чрез пътя на героя си
филмът поставя под въпрос връзката между човека и машините
и тънката граница между реално и виртуално.
Нео не спира да разплита реалното от илюзията.
Той Избраният ли е, или просто един обикновен човек?
Машините въплъщение на злото ли са, или напротив - негови себеподобни?
Филмът има световен успех и е награден с четири награди "Оскар".
"Матрицата" поражда поредица анимационни филми,
които събират най-добрите режисьори в жанра.
"Аниматрицата".
Филмът има две продължения -
"Презареждане" и "Революции".
Вселената се разраства още повече с комиксите
и видеоигрите.
Тъй като историята е замислена като трансмедийна,
произведенията се допълват взаимно.
Вселената на "Матрицата" се разширява,
следвайки примера на предшественика си...
МЕЖДУЗВЕЗДНИ ВОЙНИ
Двете саги си приличат по третирането на философски въпроси
чрез герои, които преоткриват своята същност.
Нямаш право на опит.
Както "Междузвездни войни" препраща към Студената война
с войната между доброто и злата Галактическа империя,
"Матрицата" отразява период,
в който технологията създава и най-доброто, но и най-лошото.
90-те години са белязани от тревожност заради технологиите.
В "Странни дни" хората записват престъпленията си с устройства,
свързани директно с мозъчната им кора.
"Човекът с косачката" прави първите стъпки за виртуалната реалност.
Така както Труман, който е затворен от рождението си в тв риалити,
колкото повече разчитаме на машините,
толкова по-малък контрол имаме над живота си.
"Матрицата" се откроява с нещо по-различно.
Както Нео, който учи бойни изкуства чрез аватара си в програмата,
"Матрицата" е нещо като "увеличен" филм,
от който блика съвременната му попкултура.
Ей, Мики, май му хареса. Какво ще кажеш за още малко?
И още как.
Сагата на дуото Уашовски е повлияна от киберпънк фантастиката,
започвайки от "Блейд Рънър" на Ридли Скот, по романа на Филип К. Дик.
Декард се бие с репликант,
андроид, създаден по подобие на човека.
От своя страна, Нео се бие с агент Смит.
Той може да приеме човешка форма, въпреки че е компютърна програма.
Филмът прави визуални препратки към жанра киберноар,
който съчетава научна фантастика с филм ноар.
Емблематичен за този жанр е "Градът на мрака".
Някои от декорите му са използвани и при заснемането на "Матрицата".
Има и препратки към комиксите,
в частност "Невидимите" на Грант Морисън,
чиито илюстрации са пресъздадени във филма.
"Матрицата" търси вдъхновение и от Азия.
Това е първият блокбъстър,
който отявлено показва, че е повлиян от японското аниме,
в частност от "Дух в броня".
От него филмът заема графичните мотиви, тематиката,
както и сливането на органичното и механичното.
Игралният филм от 2017 г. запазва духа на оригиналното произведение.
В "Матрицата" тялото е обвивка, която може да се трансформира.
И накрая - препратките към екшън филмите от Хонконг бият на очи.
Героите владеят силата на времето.
Те могат да го забързат или спрат, както във филмите на Джон Ву,
най-добрия в жанра.
Прочутите стрелби на забавен кадър в "Убиецът",
"Твърдо сварен" и "Лице назаем"
в "Матрицата" променят стилистичното си измерение
със сякаш безтегловните тела на героите.
Всъщност Юен Ву Пинг, незаменима фигура в хонконгското кино,
е натоварен с хореографията на свръхчовешките битки
по подобие на тези от видеоигрите.
През 2003 г. Чарли Роуз, водещ журналист в канала PBS,
посвещава специално предаване на сагата
още преди излизането на третия филм.
Тримата главни актьори и продуцентът говорят за феномена "Матрицата"
и неповторимия му поглед върху бойните изкуства.
Във филма самите актьори изпълняват бойните сцени.
Всеки герой има отличителен стил.
Какво е "ритникът на скорпиона"?
Ву Пинг ми отреди ритника на скорпиона.
Това е последният ми удар.
Навеждам се към краката на врага и го изритвам над гърба си.
Той даде на всеки един от нас по едно отличително движение.
Агент Смит е много агресивен и нанася крошета.
Киану нанася троен ритник.
Когато скочи, винаги нанася троен ритник.
Моят се нарича "орел". И изглежда ето така...
Тези движения са определящи за героите ни.
Великото постижение на "Матрицата" е преплитането на две вселени
в едно идеално цяло.
То кулминира в една легендарна визуална и звукова естетика.
"Матрицата" въвежда в нова ера ползата от компютрите в киното.
Тя следва ужасяващата компютърна графика на Т1000 в "Терминатор" 2
и реалистичните динозаври на Стивън Спилбърг.
Както героят в "Джурасик парк",
филмът играе с противоречивото отношение към технологиите.
Готови сме да опитаме отново.
Мразя компютри.
Взаимно е.
"Матрицата" е заснет с ограничен бюджет - само 60 млн. долара.
В същото време блокбъстъри като "Армагедон"
струват два пъти повече.
Филмът развива иноваторски техники като ефекта "полет на куршума",
който става негова запазена марка.
"Матрицата" вдъхновява множество филми.
Те също манипулират времето и пространството чрез технологията.
Дамите от "Ангелите на Чарли",
гневните спартанци от "300",
спрените куршуми в "Неуловим"
и дори Лисбет Саландeр в сагата "Милениум",
която доста прилича на Тринити.
И двете са пънкарки, бунтарки, хакерки и с опит в пилотирането.
Пародийните препратки в "Страшен филм", "Шрек" и "Семейство Симпсън"
затвърждават "Матрицата" като класика в поп културата.
23 г. по-късно чрез "Вавилон"
"Матрицата" влиза в пантеона на седмото изкуство
редом до Мелиес, Чаплин, Бергман, Кубрик и Камерън.
Дамиен Шазел, роден през 1985 г.,
ни представя своята версия на историята на киното.
Със своята всеобхватна вселена, изпълнена с препратки,
богата история и впечатляващи ефекти,
влиянието на трилогията е феноменално.
"Матрицата" обединява феновете на комикси,
на филми с бойни изкуства, както и на философията.
Джоел Силвър е антиконформистки продуцент.
С двамата режисьори формират едно неповторимо трио,
което чрез "Матрицата" вдъхва нов живот на екшън филмите
и ги превръща в иноватори в интелектуалните блокбъстъри.
Когато Чарли Роуз му задава въпроса, който вълнува всички по това време,
Силвър обяснява колко умело дуото Уашовски е синтезирало
влиянията, които са го оформили.
Защо според вас филмът има толкова голямо влияние?
Филм, който задава насоката на бъдещето.
Защото и двамата са изключително надарени
и са съумели да обединят в едно влиянието от различни страни.
То е създало в тях усещането,
че има нови начини да се разкаже една история,
да се използват невиждани досега ефекти,
че зрителите търсят нещо повече от глупав екшън филм.
А признавам, че съм виновен за създаването на много такива.
"Матрицата" ни впечатлява, защото провокира въпросите ни.
Трябва да потиснеш всичко...
Филмът е разкритие за зрителя, точно както при Нео.
Освободи съзнанието си.
Той ни приканва да освободим съзнанието си,
да променим разбирането си за реалността,
да я трансформираме и дори да излезем отвъд нея.
Представката "транс" е от голямо значение,
що се отнася до първите режисьори трансджендър.
Тези, които тогава още не носят имената Лана и Лили,
преминават през трансформацията след третия филм от поредицата.
"Транс" означава най-вече "да отидеш отвъд" -
отвъд даденостите, отвъд предразсъдъците.
Това е и духът на 70-те години,
когато дуото Уашовски е израснало.
Ние сме деца на ХХ век.
Изпитваме притегляне към оригиналното и новото.
Винаги сме се стремели към оригиналност.
Тя те кара да искаш да видиш нещо ново,
нещо, което досега не си виждал.
Ако помислите за "Междузвездни войни", "Пришелецът", "Терминатор",
техните истории са оригинални идеи, написани за филмите,
написани, за да станат филми.
Ние израснахме в тази културна среда.
Привлечени сме от истории,
които досега не са разказвани, нито сме виждали преди.
"Матрицата" е директно свързана с 60-те и 70-те години.
Младежта се еманципира и къса примката.
Контракултурата създава нова връзка с човека и със света.
Аз съм Питър Фонда.
Приключихме снимките на филм за най-наболялата съвременна тема -
ЛСД.
Психеделията, родена в резултат на това,
приканва към премисляне на реалността
чрез употребата на наркотици като ЛСД и мескалин.
Сънят и реалността се преплитат в халюцинация.
Още в първите минути на "Матрицата"
Нео едва се е събудил и му предлагат наркотик,
твърдейки, че мескалинът е единственият начин да се надрусаш.
Случвало ли ти се е
да не знаеш дали си буден, или сънуваш?
Постоянно. Викат му мескалин. Екстра начин да се надрусаш.
Следващият кадър ни показва татуировка на бял заек.
Същият като този, който отвежда Алиса в Страната на чудесата.
Закъснявам!
Романът на Луис Карол, адаптиран от "Дисни" през 1951 г.,
е произведение репер за психеделията.
Трябва да изляза! - Но ти си навън.
Моля? - Убеди се сама.
Това съм аз! Заспала съм.
Филмът разказва за серия от халюцинации,
буден сън, който извисява съзнанието ни
и ни освобождава.
Моля те, събуди се, Алиса! Алиса!
Цялата сага "Матрицата" ни препраща към тази литературна класика.
История на ученето.
Нео буквално преминава през огледалото, за да открие реалността.
Как ще направиш разлика между съня и реалния свят?
Психеделията вдъхновява научната фантастика
и най-вече един филм от изключително значение за младите Уашовски -
"2001: Космическа одисея".
В допълнение на повлияния от наркотици край,
култовият филм на Стенли Кубрик
предвещава кошмарния сценарий в "Матрицата"
със суперкомпютъра, който узурпира контрола над човечеството.
Всеизвестният Хал.
Хал, чуваш ли ме?
Отвори вратата на камерата, Хал.
Съжалявам, Дейв. Опасявам се, че не е възможно.
Филип К. Дик, който признава, че е писал под влиянието на наркотици,
отива още по-далеч в твърденията си на конференция през 1977 г.
пред сащисана публика.
Основната идея е, че щом реалността излиза извън релси,
това потвърждава, че тя е само илюзия.
Живеем в компютърно програмирана реалност.
Получаваме доказателство за това, когато някоя променлива се смени,
а в реалността ни настъпят промени.
Какво е това?
Тази смяна на променлива, този бъг в матрицата,
е идеално показан, когато една и съща котка
се появява два последователни пъти пред Нео.
Дежавю.
Това значи, че машините са открили бунтовниците.
Ключ, Апок.
"Дежавю" обикновено значи дефект в Матрицата, когато променят нещо.
Ако психеделията тълкува реалността чрез наркотиците,
компютърните технологии тълкуват света чрез виртуалния.
ЛСД подхранва мисленето в Силициевата долина.
Джон Уитни, основоположникът на дигиталното изкуство,
създава визуални поеми на компютър.
През 1970 г. той създава серия филми за IBM и "Калтех",
които още тогава наименува "Матрицата".
Психеделията и компютърната революция са тясно свързани.
Тимъти Лиъри, есеист и признат гуру на ЛСД,
вижда в персоналния компютър
религията на бъдещето.
Всяка нова конфронтация с Бог създава нова форма на изкуство.
Новата форма на изкуство, религиозният език на бъдещето
ще бъде електронен.
В зората на 80-те години
кибертехнологиите са източник на всички фантазии и надежди.
Рекламата на "Макинтош" заимства естетиката на "1984" на Оруел,
режисирана от Ридли Скот.
Тоталитарното пророчество е преобърнато
и носи обещанието, че компютърът няма да ни пороби, а ще ни освободи.
На 24 януари "Апъл компютър" ще представи "Макинтош".
Сами ще се убедите, че 1984 г. няма да е като "1984".
Утопията за една дигитална революция има обещаващо бъдеще.
В годината, в която излиза "Матрицата",
Тим Бърнърс Лий, създател на мрежата,
говори с Чарли Роуз за хуманитарния характер на интернет.
Според него познатият ни интернет не би съществувал,
ако беше замислен като частна система.
Когато помолите всички в света, които разполагат с информация,
да я предоставят чрез тези странни http и url адреси,
ги молите да дадат каквато информация имат на тези адреси.
Това е твърде голяма молба.
Затова пространството трябва да е общодостъпно.
Ако информацията е важна, всички трябва да имат достъп до нея.
Не може да поискате нещо толкова общо и да наложите ограничения.
Не може да кажете: "Между другото, системата е частна и я притежавам".
Нямаше да стане.
Това безплатно и достъпно пространство за общуване
прави протестите възможни.
През 1999 г., няколко месеца след излизането на "Матрицата",
избухва Битката за Сиатъл.
По време на третата конференция на Световната търговска организация
избухват протести срещу несправедливата глобализация.
Първите протести са в Сиатъл.
Те са координирани на международно ниво чрез интернет,
а онлайн участват 400 000 души.
Родно място на грънджа и гигантите "Майкрософт" и "Амазон",
Сиатъл е сцена на първото движение, разраснало се в интернет.
Това е началото на алтерглобализма,
който мечтае за отговорен и справедлив капитализъм.
"Боен клуб" отразява това с шизофреничния,
параноичен и отдаден на халюцинации главен герой.
Срещна ме в много необикновен период от живота ми.
Той иска да изкорени консуматорското общество
и да срине със земята банките по света.
Филмите на дуото Уашовски имат политическо измерение.
Те разказват за битката на малцинствата срещу потисника.
В основата на състезанията не стоят шофьорите или колите.
От значение са само властта и неопровержимата мощ на парите.
Няма да търпя подобен тормоз.
Стойте! Стойте!
През 2006 г. излиза "V като Вендета",
режисиран от помощник-режисьора им Джеймс Мактиг,
който показва въстанието на един народ срещу фашисткото правителство.
Филмът се превръща в символ на гражданското неподчинение
и заема маската си на хакерите "Анонимните".
Подхранена от духът на 70-те
и недоверието към технологиите на 90-те,
"Матрицата" излиза насред технологичната революция.
Като ни приканва да не се доверяваме на статуквото и реалността,
трилогията създава противоречиви ефекти.
Тези ефекти се увеличават десеторно
в свят, в който бъдещето е проблем.
Знам, че сте някъде там. Вече мога да ви усещам.
Знам, че ви е страх. Страх ви е от нас. Страх ви е от промяната.
Не познавам бъдещето. Не съм дошъл, за да ви кажа как ще свърши това.
Дойдох, за да ви кажа как ще започне.
И ще покажа на тези хора това, което не искате да видят.
Ще им покажа един свят без вас.
Свят без правила и контрол, без граници и предели.
Свят, в който всичко е възможно.
Накъде ще поемем след това? Този избор оставям на вас.
Между премиерата на първия и втория филм от "Матрицата"
новото хилядолетие започва с трясък, огън и стомана.
На 11 септември 2001 г. джихадисти отвличат два самолета
и ги разбиват в кулите близнаци на Световния търговски център,
символ на американската мощ.
Най-страховитият възможен сценарий не се развива на екрана.
Той се случва наистина. Реалността задминава художествената измислица.
Подобни държави, със своите терористични съюзници,
формират оста на злото.
Те се въоръжават, за да застрашат световния мир
с оръжия за масово унищожение.
Битката срещу "оста на злото" оправдава всички действия,
дори лъжите.
Предполагаемите оръжия за масово унищожение, притежавани от Ирак,
са само претекст за свалянето на Саддам Хюсеин.
Хирургическата война заприличва на видеоигра.
Заснета е по подобие на видеоигра с инфрачервени кадри,
за чийто зеленикав цвят ще се сещаме, щом гледаме "Матрицата".
Между фалшиви лъжи и вярна истина
започват да се зараждат теории на конспирацията.
Само няколко часа след атентата
в интернет плъзват и първите слухове.
Благодарение на форуми, блогове и социални мрежи
всеки може да публикува някаква информация.
Необходими са само мнение и публика.
Това е интернет версия 2.0.
Чувствам сънищата си по-истински от реалността.
Лъжат ли ме възприятията ми?
Трилогията "Матрицата" се превръща в култ. Тя е криптирана,
вероятно съдържаща отговорите на въпросите от онова време.
Стига да гледате внимателно, може да откриете скрити пророчества.
Както виждате, от известно време ви наблюдаваме, г-н Андерсън.
Например паспортът на Нео изтича на 11 септември 2001 г.
Изникват въпроси за името на сградата,
в която е държан Морфей - MMI.
С римски цифри така се изписва 2001.
Всичко се превръща в знак и всичко може да има значение.
Мистерията се засилва още повече,
когато дуото Уашовски отказва да обясни филмите си.
В студиото на Чарли Роуз те изпъкват с отсъствието си,
особено след огромния успех на филмите им.
Екипът става посланик на режисьорите,
уважавайки позицията им
и желанието им да не предават ограничени послания на зрителите.
Филмът беше на корицата на списание "Тайм" и те отказаха интервю.
Искат хората да мислят самостоятелно, а не...
Да ги подвеждат. - Искат да развият въображението си,
всеки вижда нещо различно във филма. За тях това е важно.
Важно е хората да си направят свои изводи.
Не искат те да определят филма вместо хората.
Интерпретациите стигат дотам,
че разкритията във втория и третия филм остават незабелязани.
Невъзможно. Пророчеството казва... - Било е лъжа, Морфей.
Не е трябвало Избрания да сложи край.
Това е поредната система, която ни контролира.
Разбираме, че Избрания, бунтът
и пророчеството са само поредната илюзия.
Съжалявам.
Програма, генерирана от Матрицата, която да поддържа реда и надеждата.
Епохата поема контрола над произведението.
Как очакваш да ти повярвам след всичко, което се случи?
Не очаквам нищо по-различно от това, което винаги съм очаквала -
да започнете да мислите сами.
В същото време избухва истински политически скандал,
който се развива за рекордно кратко време благодарение на интернет.
Основателят на "Уикилийкс" Джулиан Асанж
публикува в интернет документи на американската армия
и разкрива военни престъпления.
След това мистериозен разобличител в изгнание в Хонконг
разкрива мащабна британска и американска система за наблюдение.
Едуард Сноудън,
чиято битка е представена в "Гражданин четири".
Също както Морфей, той е видял отблизо Системата,
в този случай ЦРУ и АНС, и се опитва да ни отвори очите.
Опитва се да ни покаже,
че Системата ни следи чрез мобилните ни устройства.
Не си ли струва да се бориш за това?
Описаното пред журналисти на The Guardian през 2013 г.
прилича на дистопия.
В САЩ и в целия свят има изградена система
от АНС в сътрудничество с други правителства.
Тя прихваща всяко общуване по дигитален
и радио път.
Толкова е... - Не е научна фантастика.
Интернетът, създаден за доброволно споделяне,
съществува едновременно с ужасяващата си версия.
Ако демократизацията на информацията позволява колективен разум,
тя създава и противоположния феномен -
сливане на убежденията за сметка на фактите.
Истината се превръща в мнение.
Интернет обединява и успокоява,
но също така създава разделение и опозиции.
Един от основните въпроси пред нас е
как да отсеем правилния глас в свят с милиони гласове.
Както Сноудън и Асанж, които стават изгнаници,
Арън Шуарц плаща висока цена през 2011 г.,
като качва безплатно милиони научни статии в интернет.
Американското правосъдие погва защитника на свободната култура.
Грозят го 35 г. затвор и глоба от един милион долара.
Пречупен от натиска, той се самоубива на 26 г.,
месец преди процеса. Бърнърс Лий, създател на мрежата,
отдава почит на човека, опитал се да продължи идеята за свободна мрежа.
Арън е мъртъв.
Загубихме един от водачите си, мъдър съратник.
Хакери за правдата, вече сме с човек по-малко,
загубихме един от своите.
Дори това, което досега е било ясно, става несигурно.
Например посланието зад червеното и синьото хапче.
Ценностите се преобръщат,
вече са приети от крайнодесни екстремистки движения в САЩ.
Лори Сийгъл, журналист в CNN, анализира всеизвестната сцена,
от която произлиза алтернативната истина.
Червеното хапче се превръща в код за маскулизма,
според който не жените, а мъжете са дискриминирани.
Движението, започнало като форум за съблазняване, се радикализира.
Да вземеш червеното хапче,
значи да приемеш, че това, което знаеш за обществото,
половете, расата и политиката, е лъжа.
Светът ни се е превърнал в чат стая.
В много отношения сме станали свои аватари.
Извън мрежата сме придобили същността на тези, които сме онлайн.
Благодарение на "Фейсбук", "Туитър" и гигантите от Силициевата долина
гражданите имат възможност свободно да изразяват мнението си.
Всеки е сам в своя ъгъл, в своя балон,
в своята собствена Матрица.
Връхна точка на това е избирането на Доналд Тръмп за президент на САЩ.
Той е роден в света на бизнеса и е станал риалити звезда в "Стажантът".
Здравейте. - Добър вечер, г-н Тръмп.
Уволнен си.
Той е избран за 45-ия президент на САЩ,
до голяма степен заради социалните мрежи.
Заради него преплитането на лъжа и истина достига връхна точка
чрез използването на концепцията за "фалшиви новини" срещу медиите.
Не бъди груб. - Дайте ни въпрос.
Няма да ви подам въпрос, защото предавате фалшиви новини.
Принципът е ясен - "фалшива новина е тази, с която не съм съгласен".
Тръмп въплъщава всичко, включително неговата противоположност.
За своите противници той е един успял в мисията си агент Смит.
Г-н Андерсън, добре дошли отново.
Също като врага на Нео, той е програма, узурпирала Матрицата.
За своите фенове, обаче, той е Морфей, водачът на Нео,
който обещава края на Системата
и пробужда тълпата в началото на "Матрицата: Презареждане".
Днес ще загърбим страха!
На 6 януари 2021 г. се случи очакваното.
Пристрастени към червеното хапче,
привържениците на Тръмп организират преврат.
Ще отидем в Капитолия...
... и ще аплодираме нашите смели сенатори и конгресмени.
Никога няма да си върнем страната, ако сме слаби.
Трябва да сте силни и да покажете сила.
Убедени, че Джо Байдън е фалшифицирал изборите,
те щурмуват Капитолия.
Това е кулминацията на 20-годишната контракултура против системата,
съчетана с изкривен прочит на "Матрицата".
Изведнъж ни обзема съмнение.
А ако Тръмп и крайнодесните екстремисти
са повлияни от филмите на дуото Уашовски?
А ако бунтарската трилогия
е дала тласък на крайнодясното движение въпреки намеренията си?
Ако е време да умрем, така да бъде.
Моля ви само за едно - щом ще даваме живота си на тези копелета,
то нека преди това им покажем на какво сме способни!
И по-лошото - дали някои от нас не предпочитат лъжата пред истината?
Досущ като Шифър - предателя от първия филм.
Знам, че тази пържола не съществува.
Знам, че щом я вкуся,
Матрицата ще каже на мозъка ми, че е сочна и превъзходна.
Знаеш ли какво осъзнах?
Блажени са невежите.
Както в киберпънк приказките,
не са ли технологичните гиганти не само съучастници,
но и печелившите от хаоса?
В крайна сметка, Илон Мъск, човекът зад PayPal, Tesla, SpaceX и Twitter,
не беше ли поддръжник на Тръмп в началото?
Същият Илон Мъск, който превъзнася идеята за "трансхуманизма",
тоест развитието на човека чрез технологията,
и който се шегува с майка си на сцената на "На живо в събота вечер".
Превърна онази видеоигра за Космоса в реалност.
Да, освен ако не допуснем, че реалността ни е видеоигра,
а ние сме само компютърни симулации,
управлявани от тийнейджър на друга планета.
Прекрасно, Илон.
Както ултрабогатите си колеги от Силициевата долина,
той се подготвя за апокалипсиса и мечтае за луксозен бункер.
Никога не се знае...
Когато Мъск и дъщерята на Тръмп си разменят съобщения в Туитър,
използвайки червеното хапче като символ на мнението си
и своята битка,
Лили прекъсва мълчанието си от името на дуото Уашовски.
Тя отговаря с туит, в който всичко е повече от ясно.
Това не е последната дума на сестрите,
нито последният им творчески жест.
"Матрицата" е изцяло присвоена.
Тя дори е използвана в реклама на автомобил,
излъчена по време на Супербоул.
Нека ви кажа защо сте тук.
Светът на лукса е спуснат пред очите ви,
за да ви попречи да видите истината.
Само си искаме колата...
Ако вземете синия ключ, ще се върнете към познатия лукс.
Ако вземете червения ключ, вече няма да гледате по същия начин на лукса.
Лана режисира последния филм и поредицата става четирилогия.
Тя продължава битката срещу неправомерното присвояване
на ценностите, заложени в "Матрицата".
"Матрицата: Възкресения" излиза през 2021 г.
Сега какво? Всичко се промени и на пазара е трудно.
Разбираш защо любимите ни шефове от "Уорнър Брадърс"
искат да направят продължение на трилогията.
Моля?
Знам, че каза, че за теб историята е приключила,
но това е проблемът с историите.
Те никога не приключват наистина.
Както в реалността, действието се развива 20 г. след третия филм.
Този път Матрицата е препрограмирана в стил "поп".
Киберпънк влиянието е по-малко за по-добър контрол над хората.
Музиката остава психеделична,
като например песента "Бял заек" на "Джеферсън Еърплейн".
Възкресен и в депресия,
Нео е програмист на видеоигри във филиал на "Уорнър Брадърс".
Познатата ни трилогия е популярна видеоигра в Матрицата.
Тя има такъв успех,
че дружеството майка принуждава Нео да направи четвърта част.
Да направим нова революция във видеоигрите.
Реших, че ще е интересно да добавя частица от себе си
и личния си опит в този на горкия Томас Андерсън.
Цветният вид на аналитика, компютърните зубъри...
Аз съм зубър. Къде ми е машината?
... носенето на мокасини на бос крак от новия Смит...
Г-н Андерсън!
... разнообразните служители в "Деус Макина", хипстърите в маркетинга...
В основата на Матрицата е... - Трансполитика.
Криптофашизъм.
Тя е метафора на... - Капиталистическата експлоатация.
Те също са деца на поколението "Матрицата",
но са избрали да са съучастници на системата.
С многобройните препратки
Лана представя суровата истина - до шия сме затънали в Матрицата.
Взеха историята ти,
а тя значеше толкова много за хората като мен,
и я превърнаха в нещо тривиално.
Това прави Матрицата.
Въоръжава всяка идея, всяка мечта,
всичко важно за нас.
Филмът е шанс за Лана да потвърди основната идея на "Матрицата",
но и на цялата филмография на дуото Уашовски - силата на любовта.
Любовта, която обединява хората, каквито и да са те,
в същото време е и оръжие за бунт и еманципация.
Срещали ли сме се?
Бунтарската любов на Тринити и Нео в "Матрицата"
присъства и в останалите филми на дуото Уашовски.
В първия им филм "Обвързани"
страстта между двете героини - Вайълет и Корки
ще им позволи да отхвърлят доминирания от мъже свят.
Искам да се измъкна.
Искам нов живот.
Знам защо съм чакала толкова дълго, но няма да успея сама.
В "Спийд рейсър", адаптация на японско аниме,
което е преобразено в експериментален филм,
Спийд и Трикси се обединяват срещу унищожителната сила на парите.
Ти казваше, че шофирам по-добре от повечето.
Не е моментът да го доказваш. - Защо не?
Твърде опасно е.
Значи за мен е опасно, но не и за теб?
Откриваме темата за двойките бунтовници и в "Облакът Атлас"
и в разнообразните им комбинации.
В "Пътят на Юпитер" Юпитер и Каин
се борят за спасението на човечеството.
Осемте им герои в сериала "Осмо чувство"
имат братска връзка през времето и пространството.
Каквото и да решиш, не е нужно да го правиш сама.
Дори машините и хората могат да се слеят.
Третият филм от поредицата "Матрицата: Революции"
стига до примирие между хората и машините.
Режисьорите не ни говорят толкова за трансхуманизъм,
колкото за "транс" хуманизъм.
Спасяването на Тринити в "Матрицата: Възкресения"
прокарва идеята за "транс" докрай.
Готова ли си? - Да.
Монтажът показва спасяването на героинята от човешките екипи,
програми и машини, които работят в идеален синхрон.
Не!
Спрете ги!
Също толкова трансджендър, колкото и трансгресивни,
филмите на дуото Уашовски са белязани от представката "транс"
от самото начало, а четирилогията "Матрицата" става техен символ.
Гледа се с критично око на работата ни с Лана
заради това, че сме транс.
Това е готино, защото ни напомня, че изкуството не е статично.
Идеите за идентичността и трансформацията
са важни компоненти в работата ни,
но в основата й стои любовта.
Любовта в историите на Лана и Лили е с променлива форма,
която преобръща социалните норми до промяна на ценностите,
също както целувката на Тринити и Нео, напомняща известна приказка.
Чуваш ли ме?
Обичам те.
Този път принцесата събужда с целувка спящия красавец.
"Матрицата: Възкресения" събира за последно Нео и Тринити.
Любовта на електронните андрогенни герои
вече е проваляла плановете на машините в първите части.
Актьорите Киану Рийвс и Кери-Ан Мос са остарели.
Начинът, по който се гледат, ни докосва извън историята.
Струва ни се, че се променят пред очите ни.
Че физическите им тела отстъпват мястото на дигиталната им версия.
Сякаш с времето са донесли част от Матрицата със себе си.
Полудигиталните им лица стават вечни.
В няколко сцени героите наблюдават ято птици,
които летят в тясна формация.
Тези рояци, напомнящи стражи, имат особена структура.
Колкото по-многобройни са,
толкова по-малко влияние имат отделните индивиди
и не могат да объркат групата с неправилно движение.
Лана, Лили, Тринити и Нео
ни приканват да променим конформисткото си поведение,
да скочим в неизвестното, за да дестабилизираме Матрицата,
да премислим дигиталния свят.
Какво ли ще е отношението на идните поколения към реалността?
Вечерях с приятел и децата му.
Децата не бяха гледали "Матрицата".
Обясних им, че става въпрос за мъж, който е във виртуален свят,
но после разбира, че има и истински свят.
Той вече не различава истинското от фалшивото,
но иска да знае кое е истина.
А момиченцето ме попита защо.
Не разбрах въпроса й, а тя попита: "На кого му пука дали е истина?".
"Не ти ли пука дали не живееш в реалността?"
А тя отговори само: "Не".
МАТРИЦАТА: ПОКОЛЕНИЕ
Превод ВЕЛИНА ТЕРЗИЕВА
Филмът е обработен в ДОЛИ МЕДИЯ СТУДИО